钦定古今图书集成/历象汇编/岁功典/第066卷 > 七夕公䜩赋得博望槎 陈邦瞻
## 钦定古今图书集成/历象汇编/岁功典/第066卷 > 七夕公䜩赋得博望槎 陈邦瞻

梧桐声脱秋声起，迢迢秋色澹如水。天上佳期玉露
中，人间良夜金波里。此时汉使向河源，此夕乘槎犯
斗垣。但惊城舍严官府，那识天孙遇河鼓。云阶月地
难久留，飘然枯木复乘流。归来不问成都卜，肯信身
亲见女牛。从此人疑有天路，俱言河汉清可度，帝子
英灵空有人，千秋别泪自沾巾。可怜匹练高楼色，年
年愁杀问津人。